মিথিলা রাজ্য আন্দোলন

**মিথিলা রাজ্য আন্দোলন** ভারতে একটি পৃথক মিথিলা রাজ্যের দাবিতে একটি আন্দোলন যা প্রায় ৩০০ বছর পুরনো। এই আন্দোলন ১৯০২ খ্রিস্টাব্দে গতি পায় যখন ব্রিটিশ ভারত সরকারের একজন কর্মকর্তা স্যার জর্জ গ্রিয়ারসন একটি ভাষা ভিত্তিক জরিপ পরিচালনা করে মিথিলা রাজ্যের একটি মানচিত্র প্রস্তুত করেন। ১৮৮১ খ্রিস্টাব্দে, মিথিলা শব্দটি ব্রিটিশ ভারত সরকারের অভিধানে যোগ করা হয়। প্রস্তাবিত মিথিলা রাজ্যে আন্তর্জাতিক মৈথিলী কাউন্সিলের প্রতিষ্ঠাতা, সভাপতি ড. ধনকর ঠাকুরের মতে, বিহারের ২৪টি জেলা ও ঝাড়খণ্ডের ছয়টি জেলা, মোট ৩০টি জেলাকে অন্তর্ভুক্ত করা হয়েছে, যার জনসংখ্যা প্রায় ৭০ মিলিয়ন। এবং, আয়তনে এই রাজ্য হবে ৭০ হাজার বর্গ কিমি।

## ইতিহাস

১৯১২ সালে, বেঙ্গল প্রেসিডেন্সি ভেঙে নতুন বিহার প্রদেশ গঠনের সময় মিথিলার জনগণ স্যার জর্জ গ্রিয়ারসনের ১৯০২ সালের ভাষা-ভিত্তিক সমীক্ষার ভিত্তিতে একটি পৃথক মিথিলা রাজ্যের দাবি জানায়। কিন্তু ব্রিটিশ ভারত সরকার দাবিটি প্রত্যাখ্যান দেয়, এবং সরকারের তরফ থেকে বলা হয় যে ভবিষ্যতে, বিহার আরও দুটি রাজ্য, ওড়িশা ও মিথিলাতে বিভক্ত হবে।

১৯২১ সালে, দারভাঙ্গা রাজের মহারাজা রামেশ্বর সিং "একটি কেন্দ্রীয় সরকার কর্তৃক সংঘবদ্ধ স্ব-শাসিত প্রদেশ ও রাজ্যসমূহের সমন্বয়" তৈরির ধারণার ভিত্তিতে মিথিলার একটি পৃথক রাজ্যের দাবি উত্থাপন করেছিলেন। ১৯৩৬ সালে, ওড়িশা বিহার থেকে পৃথক করা হলেও পৃথক মিথিলা রাজ্যের দাবি উপেক্ষা করা হয়। ১৯৪৭ সালে ভারত স্বাধীন হয়, এবং ১৯৫০ থেকে ১৯৫৬ সাল পর্যন্ত ভাষার ভিত্তিতে অনেক রাজ্য গঠিত হয়েছিল, কিন্তু একটি পৃথক মিথিলা রাজ্যের দাবি পুনরায় উপেক্ষিত থেকে যায়। এতে মিথিলার জনগণ ক্ষুব্ধ হয় এবং ১৯৫০–১৯৫২ সাল নাগাদ একটি আন্দোলন গড়ে ওঠে। ১৯৫২ সালে, ডাঃ লক্ষ্মণ ঝা পৃথক মিথিলা রাজ্যের জন্য একটি বৃহৎ আন্দোলন শুরু করেন। পরে তিনি সারাজীবন মিথিলা-মৈথিলীর জন্য কাজ করেন। মিথিলা কেশরী প্রয়াত জানকী নন্দন সিং পৃথক মিথিলা রাজ্যের দাবি উত্থাপন করেন এবং ১৯৫৪ সালে দেশের প্রথম প্রধানমন্ত্রী পণ্ডিত জওহরলাল নেহেরুকে পৃথক মিথিলা রাজ্যের জন্য গুরুত্বপূর্ণ নথি হস্তান্তর করে, ১৯৫৬ সালে কংগ্রেস পার্টির ভেতরেই এর বিরোধ দেখা দেয়। ১৯৮৬ সালে, জনতা সাংসদ বিজয় কুমার মিশ্র উত্তর বিহারের মুজাফফরপুর, দরভাঙ্গা, সহরসা, পূর্ণিয়া, ভাগলপুর ও আরও কয়েকটি জেলা নিয়ে গঠিত একটি পৃথক মিথিলা রাজ্যের পুরানো দাবি পুনরুজ্জীবিত করেন। তার আয়োজিত তিন দিনের রেল রোকো আন্দোলনের মাধ্যমে এই আন্দোলনের পুনরারম্ভ হয়। ১৯৯৬ সালের মার্চ মাসে, মিথিলা রাজ্য সংগ্রাম সমিতি পৃথক মিথিলা রাজ্যের দাবিতে একটি গণ-সংযোগ অভিযান শুরু করে এবং একই বছরের জুলাই মাসে, মিথলাঞ্চল বিকাশ কংগ্রেস মিথিলার জন্য একটি স্বায়ত্তশাসিত উন্নয়ন পরিষদ গঠনের দাবি জানায়। ২০০০ সালে, ঝাড়খণ্ড বিহার থেকে আলাদা হয়ে যায়, কিন্তু পৃথক মিথিলা রাজ্যের দাবি আবারও উপেক্ষিত থেকে যায়। ঝাড়খণ্ড রাজ্য আলাদা হওয়ার পর, বিহারের প্রাক্তন অ্যাডভোকেট জেনারেল, বিহার বিধান পরিষদের প্রাক্তন চেয়ারপার্সন এবং বিজেপি নেতা পন্ডিত। তারাকান্ত ঝা, ৪ আগস্ট ২০০৪ সালে একটি সংবাদ সম্মেলনে পৃথক মিথিলা রাজ্যের জন্য আন্দোলনের ঘোষণা দেন। ২০০৭ সালে তিনি মৈথিলী ভাষী মানুষের জন্য পৃথক মিথিলা রাজ্য গঠনের দাবিতে একটি স্বাক্ষর প্রচার শুরু করেন। তিনি বলেন, "আমরা মিথিলা রাজ্য গঠনের দাবির পক্ষে এক কোটি মানুষের স্বাক্ষর সংগ্রহ করে ভারতের রাষ্ট্রপতির কাছে জমা দেব"। বিজেপি থেকে বহিষ্কৃত হওয়ার পরেও, তিনি মিথিলা আন্দোলনের পক্ষে ছিলেন, কিন্তু আইন পরিষদের সদস্য হওয়ার সাথে সাথে তিনি আন্দোলন থামিয়ে দেন। তিনি মে ২০১৪ সালে মারা যান। ২০০৮ সালে, জেডি(ইউ) দলের রাজ্য সভাপতি শ্রাবণ চৌধুরী বলেছিলেন যে তার দল উত্তর বিহারের ১৮টি লোকসভা ও ১০৮টি বিধানসভা কেন্দ্রে নিয়ে পৃথক মিথিলা রাজ্য গঠনের পক্ষে মত প্রকাশ করেছে। তার মতে, স্বাধীনতার পর থেকে এই এলাকা খুবই পিছিয়ে রয়েছে। প্রতি বছর এলাকার মানুষ বন্যার পরিস্থিতির সম্মুখীন হয়, এবং এই অঞ্চলের শিল্পগুলিও ধ্বংসস্তূপের মধ্যে রয়েছে৷ অতএব, একটি পৃথক মিথিলা রাজ্য গঠন এই অঞ্চলের উন্নয়নের একমাত্র সমাধান। ২০১৫ সালে, ক্রিকেটার থেকে পরিণত-বিজেপি সাংসদ কীর্তি ঝা আজাদ মৈথিলদের জন্য একটি পৃথক মিথিলা রাজ্যের দাবি করেছিলেন। তার মতে, " মিথিলা আলাদা দেশ না হলে আলাদা রাজ্য হওয়া উচিত"। উত্তর বিহারে মৈথিলদের জন্য আলাদা মিথিলা রাজ্যের পুরনো স্বপ্ন পূরণের জন্য তিনি ভারতের সংসদে এই প্রসঙ্গ উত্থাপন করেন। ২০১৮ সালে, প্রাক্তন মুখ্যমন্ত্রী ও প্রধান বিরোধী নেত্রী রাবড়ি দেবী বিহার বিধান পরিষদে উত্তর বিহারে মৈথিলির জন্য পৃথক মিথিলা রাজ্যের দাবির পক্ষে ছিলেন। তিনি পরিষদের চেয়ারপারসনের কাছে মৈথিলি ভাষাভাষীদের জন্য আলাদা মিথিলা রাজ্য গঠনের দাবি জানান। পরিষদে তৎকালীন বিজেপি এমএলসি সুমন কুমারের বেসরকারি রেজোলিউশন দ্বারা বিহার সরকারের দাপ্তরিক কাজে মৈথিলি ভাষার ব্যবহারের জন্য আইনি শুচিতা দাবির পরে বিষয়টি উত্থাপিত হয়েছিল। ২০১৯ সালে, তিনজন বিজেপি নেতা, দারভাঙ্গা থেকে গোপাল জি ঠাকুর এমপি, মধুবনির এমপি অশোক কুমার যাদব এবং দরভাঙ্গা নগরের বিধায়ক সঞ্জয় সারোগী, বিদ্যাপতি সেবা সংস্থার কর্তৃক আয়োজিত ৪৭তম বিদ্যাপতি উৎসব উদযাপন অনুষ্ঠানে পৃথক মিথিলা রাজ্যের দাবি উত্থাপন করেছিলেন। তারা বলেছিল যে তারা সরকারের কাছে ভিক্ষার মাধ্যমে নয় বরং সহিংসতার মাধ্যমে মিথিলা রাজ্য আদায় করবে। অখিল ভারতীয় মিথিলা রাজ্য সংগ্রাম সমিতি বিগত কয়েক বছর ধরে ভারতীয় সংসদের প্রতিটি অধিবেশনের প্রথম দিনে একটি পৃথক মিথিলা রাজ্যের জন্য অবিরাম ধর্মঘট চালিয়ে আসছে। অখিল ভারতীয় মিথিলা রাজ্য সংগ্রাম সমিতির জাতীয় সভাপতি ডঃ বৈদানাথ চৌধুরী "বাইজু বাবু"বলেছেন যে মিথিলার সামাজিক, সাংস্কৃতিক, অর্থনৈতিক, রাজনৈতিক এবং ভাষাগত স্বাধীনতা ছাড়া সমগ্র মিথিলা অঞ্চলের উন্নয়ন অসম্ভব। ১৮ জুলাই ২০২২-এ তিনি বলেছিলেন যে বিহারে মিথিলার পরিচয় মুছে ফেলা হচ্ছে। এদিকে মিথিলা রাজ্যের প্রচারক পন্ডিত অশোক ঝা, প্রবীণ নারায়ণ চৌধুরী, জয়ন্তী ঝা, সবিতা মিশ্র, অঞ্জু ঝা এবং সিনিয়র প্রচারক পন্ডিত হরেকান্ত ঝা বলেছেন যে মিথিলা সরকারি অবহেলার কারণে গতি ও দিকনির্দেশনা হারিয়েছে। শিক্ষা ও স্বাস্থ্যের মান মারাত্মকভাবে নিম্নমুখী। বৈঠকে পৃথক মিথিলা রাজ্য, মৈথিলি ভাষার সংরক্ষণ ও প্রসার, মিথিলার সার্বিক উন্নয়নসহ ৩৫ দফা দাবি পেশ করা হয়। এছাড়াও, নেপালে বাঁধ নির্মাণের মাধ্যমে বন্যার স্থায়ী সমাধান, AIIMS, IIT, IIM, মৈথিলিতে দূরদর্শন, আইটি পার্ক স্থাপন, হাইকোর্ট বেঞ্চ প্রতিষ্ঠা, অভিবাসন ও বেকারত্ব রোধ এবং সেনাবাহিনীতে মিথিলা রেজিমেন্ট তৈরি করা উল্লেখযোগ্য। মদন কুমার ঝা ও হীরালাল প্রধানের নেতৃত্বে রাষ্ট্রপতি, প্রধানমন্ত্রী ও স্বরাষ্ট্রমন্ত্রীর কাছে স্মারকলিপিও পেশ করা হয়। মিথিলা স্টুডেন্ট ইউনিয়ন হলো বিহারের মিথিলা অঞ্চলের সবচেয়ে বড় ছাত্র ইউনিয়ন। তারা সামাজিক মাধ্যম ও গণসংযোগে প্রচারের মাধ্যমে বিহার থেকে বিভক্ত হয়ে পৃথক মিথিলা রাজ্যের জন্য একটি আন্দোলন শুরু করেছে। সংগঠনটি ২১ আগস্ট ২০২২ তারিখে ভারতের জাতীয় রাজধানী নয়াদিল্লিতে যন্তর মন্তরে একটি বিশাল জনবিক্ষোভের পরিকল্পনা করেছিল। সংগঠনটি যন্তর-মন্তরে বিশাল গণ-বিক্ষোভ করেছে। বিক্ষোভে জনসমাবেশ ভারতের বর্তমান বিহার রাজ্য থেকে আলাদা মিথিলা রাজ্যের দাবি জানায়। বিক্ষোভে মিথিলা অঞ্চলের বিভিন্ন জেলা থেকে লোকজন ও তরুণ শিক্ষার্থীরা বিক্ষোভে অংশ নিতে আসেন। দিল্লির অনাবাসী মৈথিলরাও বিক্ষোভে অংশ নেন। কিছু গণমাধ্যমের খবরে বলা হয়, মিথিলা রাজ্যের জন্য সংগঠনটি যে বিক্ষোভ করেছে তা এখন পর্যন্ত আলাদা মিথিলা রাজ্যের দাবিতে ছাত্রদের সবচেয়ে বড় বিক্ষোভ। নয়াদিল্লির যন্তর মন্তরে দশ হাজারের বেশি যুবক পৌঁছেছিল। বিক্ষোভে বেশ কিছু রাজনৈতিক ব্যক্তিত্বকেও দেখা গিয়েছিল, যার মধ্যে আম আদমি পার্টির বিধায়ক ঋতুরাজ ঝা এবং প্রাক্তন সাংসদ মহাবল মিশ্র বিশিষ্ট ছিলেন। একইভাবে মিথিলা স্টুডেন্ট ইউনিয়নের স্বেচ্ছাসেবকদের দ্বারা ৪ ডিসেম্বর ২০২২ তারিখে পাটনার গান্ধী ময়দানে পৃথক মিথিলা রাজ্যের জন্য আরেকটি গণ-সমাবেশ আন্দোলন পরিচালিত হয়েছিল। মিথিলা স্টুডেন্টস ইউনিয়নের (এমএসইউ) স্বেচ্ছাসেবকগণ বিহারের রাজধানী রাজভবনের দিকে মিছিল করেছে। কিন্তু বিহার পুলিশ জোর করে মিছিল থামিয়ে দেয়। প্রশাসন সংগঠনের পাঁচ সদস্যের একটি প্রতিনিধি দলকে রাজভবনে নিয়ে যাওয়ার পরে, যারা সেখানে উপস্থিত আধিকারিকদের কাছে স্মারকলিপি জমা দেয় এবং মিছিলটি প্রত্যাহার করা হয়। MSU সভাপতি অমিত কুমার ঠাকুর মিডিয়াকে বলেন, "আমরা রাজভবনে একটি স্মারকলিপি জমা দিয়েছি যাতে আমাদের দাবি কেন্দ্রে পৌঁছাতে পারে এবং যথাযথ ব্যবস্থা নেওয়া হয়।" তিনি আরও যোগ করেছেন "নিতি আয়োগের তথ্যমতে মিথিলা অঞ্চলের জেলাগুলো প্রায় সমস্ত মাপকাঠিতে দেশের সবচেয়ে পিছিয়ে রয়েছে। এই অঞ্চল স্বাধীনতার পর থেকে ক্ষমতাসীন দলগুলোর দ্বারা অবহেলিত হয়েছে,” আরেক নেতা বিদ্যা ভূষণ রাই টেলিগ্রাফের অনলাইন সংস্করণকে বলেছেন যে মিথিলা অঞ্চলের অর্থনীতি, শিল্প, কৃষি, পর্যটন ও শিক্ষা বিহার সরকার শোষণ ও ধ্বংস করেছে। তিনি আরও বলেন, “প্রাচীন কাল থেকে ব্রিটিশ আমল পর্যন্ত এটি সংস্কৃতির একটি আসন হওয়া সত্ত্বেও। এই অঞ্চলটি একটি পৃথক রাজ্য হওয়ার জন্য সমস্ত প্রয়োজনীয়তা পূরণ করতে পারে, তবে বন্যা, দারিদ্র্য, বেকারত্ব ও অভিবাসনের কারণে বিধ্বস্ত হয়েছে।”
## সংশ্লিষ্ট সংস্থা
মিথিলা রাজ্য আন্দোলনের প্রধান ভূমিকা পালন করছে 'আন্তররাষ্ট্রীয় মৈথিলী পরিষদ', 'মিথিলা রাজ্য নির্মাণ সেনা', 'সংযুক্ত মিথিলা রাজ্য সংগ্রাম সমিতি' ' মিথিলা স্টুডেন্ট ইউনিয়ন ' এবং "দ্য প্রো মৈথিলস"।

* **অখিল ভারতীয় মিথিলা রাজ্য সংগ্রাম সমিতি** ১৯৯০ সালে প্রতিষ্ঠিত হয়েছিল। জয়কান্ত মিশ্র, ডঃ বৈধনাথ চৌধুরী "বৈজু", ডঃ ধনকর ঠাকুর ও অমরনাথ ঝা "বক্সি"র সাথে মিথিলা রাজ্য সংগ্রাম সমিতি গঠন করেন, যাতে উত্তর বিহারের জনগণের জন্য মিথিলা রাজ্য তৈরি করা যায়। জয়কান্ত মিশ্র ২০০৯ সালে মৃত্যুবরণ করেন। বর্তমানে &#x5D; ডাঃ বৈধনাথ চৌধুরী "বৈজু" সংগঠনের প্রতিষ্ঠাতা সদস্য ও জাতীয় সভাপতি। তিনি গত কয়েক বছর ধরে ভারতীয় সংসদের প্রতিটি অধিবেশনের প্রথম দিনে পৃথক মিথিলা রাজ্যের দাবিতে অবিরাম ধর্মঘট করে আসছেন। বিক্ষোভটি সাধারণত জাতীয় রাজধানী নয়াদিল্লির যন্তর মন্তরে সংগঠিত হয়। সংগঠনের মৌলিক আলোচ্যসূচি হলো ভারতীয় সংবিধানে পৃথক মিথিলা রাজ্যের সৃষ্টি, মৈথিলিকে প্রাথমিক ও মাধ্যমিক স্তর পর্যন্ত অধ্যয়ন, মিথিলাক্ষর লিপি সংরক্ষণ ও প্রচার করণ।
* রাঁচির মেকান অডিটোরিয়ামে প্রথম আন্তর্জাতিক মৈথিলি সম্মেলনের সময় ২০ জুন, ১৯৯৩ সালপ **অন্তঃরাষ্ট্রীয়** **মৈথিলি পরিষদ** প্রতিষ্ঠিত হয়েছিল। ডঃ ধনকর ঠাকুর হচ্ছেন পরিষদের প্রতিষ্ঠাতা ও জাতীয় মুখপাত্র এবং জয়নগরের অধ্যাপক কমলকান্ত ঝা হচ্ছেন পরিষদের কেন্দ্রীয় সভাপতি।এই কাউন্সিলটি ভারত জুড়ে এবং নেপালের তেরাই অঞ্চলের ৭টি জেলায় ছড়িয়ে রয়েছে। এই সংস্থা কর্তৃক ৩২টি আন্তর্জাতিক মৈত্রী সম্মেলন, ৭টি প্রাদেশিক সম্মেলন ও ৮০টি মৈথিলী শ্রমিক প্রশিক্ষণ শিবির আয়োজন করা হয়েছে৷ ২৫টি সাবুনিট কেন্দ্রীয় প্রোগ্রাম এবং কাউন্সিলের সম্প্রসারণের জন্য কাজ করছে৷ এর মধ্যে মিথিলা রাজ্য সংঘর্ষ সমিতি, আদর্শ মিথিলা পার্টি, মৈথিলি সাহিত্য ফোরাম, মিথিলা মুসলিম মঞ্চ, যুব মঞ্চ, মহিলা মঞ্চ ইত্যাদি উল্লেখযোগ্য। ভারতের সংবিধানের অষ্টম তফসিলে মৈথিলিকে স্থান দেওয়া এবং ঝাড়খণ্ডে মৈথিলিকে দ্বিতীয় সরকারী ভাষা করার ক্ষেত্রে এই পরিষদের অবদান সবচেয়ে বেশি।এখন পৃথক মিথিলা রাজ্য গঠনের আন্দোলনে পরিষদ সক্রিয়ভাবে কাজ করছে।
* **মিথিলা স্টুডেন্ট ইউনিয়ন** হলো বিহারের মিথিলা অঞ্চলের বৃহত্তম ছাত্র ইউনিয়ন। মিথিলা অঞ্চলে শিক্ষা ব্যবস্থা, কর্মসংস্থান, অভিবাসন সমস্যা, সাক্ষরতা, স্বাস্থ্য সুবিধার অবস্থা এবং ক্ষুদ্র শিল্পের অভাবের উন্নতির জন্য এটি ২০১৫ সালে প্রতিষ্ঠিত হয়েছিল।প্রথমদিকে সংগঠনটি মিথিলা উন্নয়ন পর্ষদে দাবিতে বিক্ষোভ করেছে।বর্তমানে সংগঠনটি পৃথক মিথিলা রাজ্য গঠনকে তাদের প্রধান কর্মসূচি হিসেবে বেছে নিয়েছে। সংস্থাটি টুইটার, ফেসবুক ইত্যাদির মতো সোশ্যাল মিডিয়াতে #মিথিলারাজ্যের জন্য হ্যাশট্যাগ ট্রেন্ডিং চালু করেছে। **#মিথিলারাজ্য** ৪ জুলাই ২০২৩ তারিখে মিথিলার সংস্থা ও জনগণের দ্বারা টুইটারে দ্বিতীয় অবস্থানে ট্রেন্ড করেছে। একইভাবে ১০ জুলাই ২০২২-এ, **#CreateMithilaRajya** টুইটারে দ্বিতীয় অবস্থানে প্রবণতা ছিল। প্রতিষ্ঠাতা সদস্য অনুপ মৈথিলের নেতৃত্বে, সংগঠনটি ২১ আগস্ট ২০২২ তারিখে টুইটারে #**মিথিলারাজ্য** প্রথম অবস্থানে ট্রেন্ড করেছিল। সংগঠনটি ভারতের পার্লামেন্টের কাছে নয়াদিল্লির যন্তর মন্তরে একটি বিশাল জনসমাবেশের আয়োজন করে প্রতিবাদও করেছে। অনুপ মৈথিল সংবাদমাধ্যমকে বলেন, “ বিহার আমাদের ভুয়া ও মিথ্যা পরিচয়। আমরা বিহারি নই, আমরা মৈথিল ”।
* **বিদ্যাপতি সেবা সংস্থান**
* **মিথিলা রাজ্য নির্মাণ সেনা** হলো একটি সামাজিক ও রাজনৈতিক সংগঠন যা বিহারের মিথিলা অঞ্চলে একটি পৃথক মিথিলা রাজ্য প্রতিষ্ঠার দাবি করে। এটি মিথিলা নবজাগরণ যাত্রা (**मिथिला पुनर्जागरण यात्रा**) নামে পরিচিত একটি আন্দোলন শুরু করেছে যা ভারতের প্রস্তাবিত মিথিলা রাজ্য গঠনের জন্য সমর্থন পেতে বিহারের মিথিলা অঞ্চলের জনগণকে সংযুক্ত ও পুনর্গঠিত করেছে। এর সাধারণ সম্পাদক রাজেশ কুমার ঝার নেতৃত্বে ২৫ নভেম্বর ২০২১ সালে বলা হয়েছে যাত্রাটি পাঁচটি পর্বে বিভক্ত। মিথিলার বিভিন্ন অঞ্চলের মানুষকে সংযুক্ত করা এবং পৃথক মিথিলা রাজ্যের দাবির ধারণা প্রচার করাই এই যাত্রার উদ্দেশ্য। যাত্রার প্রথম লক্ষ্য হল ভারতের আসন্ন জনগণনাতে মৈথিলিকে মিথিলার জনগণের মাতৃভাষা হিসাবে নথিভুক্ত করা। মিথিলার মধুবনী জেলার ফুলহার গ্রাম থেকে যাত্রার প্রথম পর্ব শুরু হয়। বিহারের মিথিলা অঞ্চলের সহরসা জেলার মহিষীর উগ্রতারা স্থান মন্দির থেকে ২য় জানুয়ারি ২০২২ সালে যাত্রার দ্বিতীয় পর্ব শুরু হয়। যাত্রার প্রধান স্লোগানগুলি ছিল "লে জান কি জান" (জীবন নাও জীবন দাও) এবং "জনগণনা মে মৈথিলী আউর সংবিধান মে মিথিলা" (আদমশুমারিতে মৈথিলি ও সংবিধানে মিথিলা)। ২০২২ সালের এপ্রিল মাসে রবিবার মহারাজা লক্ষ্মীশ্বর সিং মেমোরিয়াল কলেজের মিলনায়তনে মিথিলা রাজ্য নির্মাণ সেনা কর্তৃক মিথিলা রাজ্য আন্দোলনের উপর একটি জাতীয় সেমিনারের আয়োজন করা হয়েছিল। সাধারণ সম্পাদক রাজেশ ঝা জানিয়েছেন, সেমিনারটি চারটি সেশনে আয়োজিত হয়েছিল। সেমিনারের প্রথম অধিবেশনের প্রতিপাদ্য ছিল মিথিলা রাজ্য আন্দোলনের অবস্থা ও দিকনির্দেশনা। দ্বিতীয় অধিবেশনের প্রতিপাদ্য ছিল মিথিলা রাজ্যের সাংস্কৃতিক সংহতি। তৃতীয় অধিবেশনে মিথিলার অর্থনৈতিক উন্নয়নের সম্ভাবনা নিয়ে আলোচনা হয়।
* **মিথিলা রাজ্য সংগ্রাম মোর্চা**
* **মৈথিল মহাসভা** ১৯১০ খ্রিস্টাব্দে দারভাঙ্গা রাজের মহারাধীরাজ রামেশ্বর সিং কর্তৃক প্রতিষ্ঠিত হয়েছিল। তিনি ১৯২১ খ্রিস্টাব্দে পৃথক মিথিলা রাজ্যের দাবি উত্থাপন করেন।
* **মৈথিলী সাহিত্য পরিষদ** মিথিলা অঞ্চলের একটি সামাজিক ও সাংস্কৃতিক সংগঠন যা মৈথিলি সাহিত্য এবং পৃথক মিথিলা রাজ্যের দাবি প্রচার করে। ২০২২ সালে, ডঃ শঙ্কর ঝার সভাপতিত্বে মৈথিলী সাহিত্য পরিষদের অঙ্গনে একটি সম্মেলন অনুষ্ঠিত হয়েছিল। প্রধান বক্তা অধ্যাপক উদয় শঙ্কর মিশ্র বলেন, মিথিলা আন্দোলনের প্রতি ভারত ও নেপালে জনসমর্থন নেই। চন্দ্রেশ বলেন, এখানকার বুদ্ধিজীবীদের এগিয়ে আসতে হবে এবং সাধারণ জনগণের মধ্যে গিয়ে সার্বিক উন্নয়নের জন্য পৃথক মিথিলা রাজ্যের যৌক্তিকতা ব্যাখ্যা করতে হবে। ডাঃ শঙ্কর ঝা বলেন, মিথিলা রাজ্য আন্দোলনের জন্য আমি আমার সমস্ত শরীর ও অর্থ উৎসর্গ করব। খুব শিগগিরই মিথিলা রাজ্য প্রতিষ্ঠিত হবে।
* **অখিল ভারতীয় মিথিলা পার্টি**
## প্রধান দাবি
আন্দোলনের প্রধান দাবিগুলো হলো

* বিহার থেকে পৃথক মিথিলা রাজ্যের সৃষ্টি।
* ভারতীয় সংবিধানের অষ্টম তফসিলে মৈথিলি ভাষার স্বীকৃতি। এই দাবিটি ২০০৩ সালে ভারতের সংসদ কর্তৃক পূরণ করা হয়েছিল। কেন্দ্রে অটল বিহারী বাজপেয়ীর সরকার ২০০৩ সালে সংবিধানের অষ্টম তফসিলে মৈথিলী ভাষা অন্তর্ভুক্ত করেছিল।
* বিহার সরকারের উচিত মিথিলা অঞ্চলের সমস্ত সরকারি কাজে এবং সমস্ত অফিসে মৈথিলী ভাষাকে দ্বিতীয় সরকারি ভাষার মর্যাদা দেওয়া। কারণ ভারতীয় সংবিধানের অষ্টম তফসিলে শুধুমাত্র বিহারের মৈথিলি ভাষা অন্তর্ভুক্ত করা হয়েছে।
* বিহারের মিথিলা অঞ্চলের বিদ্যালয়ে প্রাথমিক ও মাধ্যমিক শিক্ষা মাতৃভাষা মৈথিলীতে হওয়া উচিত।
* মিথিলাক্ষর লিপির সংরক্ষণ ও প্রচার।
* মিথিলা অঞ্চলে প্রতিবছর বিশাল বন্যার দুর্যোগ থেকে স্থায়ী সমাধান।
* এই অঞ্চলে শিল্পাঞ্চল তৈরি করা উচিত, যাতে শ্রমিকদের অভিবাসন কম হয়। এ অঞ্চলে কৃষিভিত্তিক ও পর্যটনভিত্তিক শিল্পের প্রচার।
## মিথিলায় শিল্প ধ্বংসাবশেষ
পূর্ববর্তী সময়ে, মিথিলা শিল্প এস্টেটে পরিপূর্ণ ছিল। দারভাঙ্গা রাজ রাজ্যের শাসনামলে এই অঞ্চলে অনেক শিল্প ছিল। এই শিল্পগুলি এই অঞ্চলের অর্থনীতিকে সমৃদ্ধ করেছিল। ভারতের স্বাধীনতার পর, দারভাঙ্গা রাজ রাজ্যের শাসনের অবসান ঘটে এবং তারপরে কেন্দ্রীয় সরকারের পাশাপাশি বিহার রাজ্য সরকারের অবহেলার কারণে এই অঞ্চলের শিল্প এস্টেটগুলি ধীরে ধীরে বন্ধ হতে থাকে। অঞ্চলটি অনেক চিনিকল, তুলা কল, কাগজ শিল্প, চকলেট কারখানা ও আরও অনেক কৃষি শিল্পে পরিপূর্ণ ছিল। গত তিন দশকে, বিহারে *<span title="The text near this tag may need clarification or removal of jargon.<nowiki/&gt; (September 2022)">সেখানকার</span>* &#x5D; &#x5B; রাজনীতির কারণে শিল্প উন্নয়নের এজেন্ডা উপেক্ষিত হয় এবং ধীরে ধীরে শিল্প বন্ধ হয়ে যায়। বর্তমানে এসব শিল্প এস্টেট ধ্বংসস্তূপে পরিণত হয়েছে। এই কারণে এলাকা থেকে দেশের মেট্রোপলিটন শহরগুলিতে শ্রমিক ও মানব সম্পদের স্থানান্তর ঘটায়। সাকারি, লোহাট, রায়ম ও সমস্তিপুরের চিনিকলগুলি দেশে খুব বিখ্যাত ছিল। তিন দশক আগেও মিথিলাকে ভারতের চিনির বাটি ছিলেন। হায়াঘাট অশোক কাগজ শিল্পের জন্য বিখ্যাত ছিল এবং একইভাবে পান্ডৌল তুলা কারখানার জন্য বিখ্যাত ছিল। পূর্ণিয়া, সহরসা, কাটিহার, মুজাফফরপুর এবং দারভাঙ্গা ১৭৯৪ সাল থেকে ১৯৯০ সাল পর্যন্ত পাট শিল্পের জন্য বিখ্যাত ছিল। 

## প্রস্তাবিত রাজ্যের জেলাসমূহের তালিকা
সীতামঢ়ী, মধুবনী, দারভাঙ্গা, পূর্ণিয়া, পূর্ব চম্পারণ, মজঃফরপুর, সহরসা, বৈশালী, মধেপুরা, ঝাঞ্ঝারপুর, বেগুসরাই, মুঙ্গের, ভাগলপুর, সমাস্তিপুর, শেওহর, সুপৌল, আরারিয়া, পশ্চিম চম্পারণ, কিষাণগঞ্জ, লক্ষ্মীসরাই, খগড়িয়া, বাঁকা, জামুই ও বর্তমান ঝাড়খণ্ডের কিছু জেলা। বর্তমানে বেগুসরাই বিহারের শিল্প ও আর্থিক রাজধানী এবং অর্থনৈতিকভাবে বিহার ও মিথিলা অঞ্চলের অন্যতম সমৃদ্ধ এলাকা। মজঃফরপুর, দারভাঙ্গা ও মধুবনী মিথিলার সাংস্কৃতিক ও ঐতিহাসিক রাজধানী। মিথিলার দেবী সীতার জন্মস্থান সীতামাঢ়ী। কিছু পণ্ডিত বাবা বৈদ্যনাথ ধামকে প্রাচীন মিথিলার অংশ বলে দাবি করেছেন। রামায়ণ ও মহাভারত অনুযায়ী উত্তর গঙ্গা থেকে হিমালয় পর্যন্ত ভূমির সম্পূর্ণ অংশ এবং গণ্ডক (সাদানীরা) বৃহত্তর মিথিলা রাজ্যের অংশ। বৃহত্তর মিথিলাকে প্রাচীন বৈদিক গ্রন্থে বিদেহা এবং মিথিলা রাজ্যে জনক যুগের অবসানের পর গণতান্ত্রিক মিথিলা সাম্রাজ্যে বজ্জিকা নামেও উল্লেখ করা হয়েছে। বজ্জিকা সংঘের আমলে মিথিলার কেন্দ্র বৈশালীতে স্থানান্তরিত হয়। এই সময়ে বৈশালী অঞ্চলে বৌদ্ধধর্মের বিকাশ ঘটে। নান্যদেবের আমলে মিথিলার কেন্দ্র ছিল চম্পারণে।। মহেশ ঠাকুরের আমলে মিথিলার কেন্দ্র ছিল মধুবনী ও দারভাঙ্গা। মহেশ ঠাকুরের আমলে মিথিলার কেন্দ্র ছিল মধুবনী ও দারভাঙ্গা। মিথিলার শেষ রাজ্য ছিলো দারভাঙ্গা রাজ রাজ্য। ভারতের স্বাধীনতার পর এই রাজ্যের অবসান ঘটে। রাজ্যটি ১৯৪৭ সালে ভারত অধিরাজ্যে একীভূত হয় এবং মিথিলার ভারতীয় অংশের জন্য পৃথক মিথিলা রাজ্যের দাবিত থাকা সত্ত্বেও বর্তমান বিহার রাজ্যের অংশ হয়ে ওঠে।

## মিথিলায় পর্যটন

মিথিলা হলো রামায়ণ, মহাভারত ও প্রাচীন ভারতীয় দর্শনের অংশ। মিথিলার ভারতে ধর্মীয় পর্যটন শুরু করার অসাধারণ সুযোগ রয়েছে। এই অঞ্চলে অনেক প্রাচীন স্থান রয়েছে যেখানে ধর্মীয় পর্যটনের বিকাশের সম্ভাবনা রয়েছে কিন্তু বিহার সরকারের অবহেলার কারণে এই পর্যটনটি এখনও বিকাশ লাভ করেনি। বলিরাজগড় মিথিলার একটি অতি প্রাচীন স্থান, তবে এটি এখনও সরকার কর্তৃক পর্যটন ক্ষেত্রের স্বীকৃতি পায়নি। মিথিলার খুব সুন্দর শহর রাজনগর। এটি মিথিলার খণ্ডওয়ালা রাজবংশের মহারাধীরাজ রামেশ্বর সিং নির্মাণ করেছিলেন। রাজনগর রাজ্যের ধ্বংসাবশেষে ফিল্ম সিটির জন্য পর্যটন শুরু করার অনেক সুযোগ রয়েছে তবে এটি এখনও সেখানে সরকারের দ্বারা অবহেলিত। সীতামঢ়ীর পুরোন ধামের জানকী কুণ্ড সীতার জন্মস্থান। এই জায়গাটিতে সারা বিশ্ব থেকে হিন্দু তীর্থযাত্রীদের আনার প্রচুর সম্ভাবনা রয়েছে। কিন্তু স্থানীয় সরকার এই স্থানটিকে পর্যটন কেন্দ্র হিসেবে চিহ্নিত করেনি, তাই স্থানটি অবহেলায় ভুগছে।

## তথ্যসূত্র

বিষয়শ্রেণী:মিথিলা
বিষয়শ্রেণী:সামাজিক আন্দোলনের ইতিহাস
বিষয়শ্রেণী:ভারতে আঞ্চলিকতাবাদ